stanford-oval/wikipedia huggingface dataset:
Camille Lacourt

| Mitalit | Mitalit | Mitalit |  |
| --- | --- | --- | --- |
|  Camille Lacourt |  Camille Lacourt |  Camille Lacourt |  |
Maa:   Ranska
Miesten uinti
| MM-kilpailut (pitkä rata)  | MM-kilpailut (pitkä rata)  | MM-kilpailut (pitkä rata)  |  |
|  Kultaa | Shanghai 2011 | 100 m selkäuinti |  |
|  Kultaa | Barcelona 2013 | 50 m selkäuinti |  |
|  Kultaa | Barcelona 2013 | 4 × 100 m sekauinti |  |
|  Kultaa | Kazan 2015 | 50 m selkäuinti |  |
|  Kultaa | Budapest 2017 | 50 m selkäuinti |  |
|  Hopeaa | Shanghai 2011 | 50 m selkäuinti |  |
|  Hopeaa | Kazan 2015 | 100 m selkäuinti |  |
|  Pronssia | Kazan 2015 | 4 × 100 m sekauinti |  |
| MM-kilpailut (lyhyt rata)  | MM-kilpailut (lyhyt rata)  | MM-kilpailut (lyhyt rata)  |  |
|  Hopeaa | Dubai 2010 | 100 m selkäuinti |  |
| EM-kilpailut (pitkä rata)  | EM-kilpailut (pitkä rata)  | EM-kilpailut (pitkä rata)  |  |
|  Kultaa | Budapest 2010 | 50 m selkäuinti |  |
|  Kultaa | Budapest 2010 | 100 m selkäuinti |  |
|  Kultaa | Budapest 2010 | 4 × 100 m sekauinti |  |
|  Kultaa | Lontoo 2016 | 50 m selkäuinti |  |
|  Kultaa | Lontoo 2016 | 100 m selkäuinti |  |
| EM-kilpailut (lyhyt rata)  | EM-kilpailut (lyhyt rata)  | EM-kilpailut (lyhyt rata)  |  |
|  Pronssia | Herning 2013 | 100 m selkäuinti |  |
Camille Lacourt (s. 22. huhtikuuta 1985 Narbonne, Ranska) on ranskalainen uimari.
Lacourt sai 2009 Pescaran Välimeren kilpailuissa hopeaa 50 metrin selkäuinnissa ajalla 25,03 ja sijoittui Rooman MM-kilpailuissa samassa lajissa viidenneksi. Budapestin EM-kilpailuissa 2010 hän voitti kultaa 50 metrin selkäuinnissa kisaennätyksellä 24,07 ja 100 metrin selkäuinnissa Euroopan ennätyksellä 52,11. Lisäksi hän kuului Ranskan kultajoukkueeseen 4 × 100 metrin sekauintiviestissä. Saman vuoden Dubain lyhyen radan MM-kilpailuissa hän oli toinen 100 metrin selkäuinnissa.
Lacourt jakoi 2011 Shanghain MM-kilpailuissa 100 metrin selkäuinnin maailmanmestaruuden maanmiehensä Jérémy Straviusin kanssa ajalla 52,76. Lisäksi hän sai hopeaa 50 metrin selkäuinnissa. Lontoon olympialaisissa 2012 hän sijoittui 100 metrin selkäuinnissa neljänneksi. Barcelonan MM-kilpailuissa 2013 hän voitti kultaa 50 metrin selkäuinnissa ajalla 24,42 ja 4 × 100 metrin sekauintiviestissä sekä sijoittui viidenneksi 100 metrin selkäuinnissa. Saman vuoden Herningin lyhyen radan EM-kilpailuissa hän sai pronssia 100 metrin selkäuinnissa.
Lacourt saavutti Kazanin MM-kilpailuissa 2015 kultaa 50 metrin selkäuinnissa ajalla 24,23, hopeaa 100 metrin selkäuinnissa ajalla 52,48 ja pronssia 4 × 100 metrin sekauintiviestissä. Hän voitti Lontoossa 2016 Euroopan-mestaruuden 50 metrin selkäuinnissa ajalla 24,77 ja 100 metrin selkäuinnissa ajalla 53,79. Rio de Janeiron olympialaisissa hän sijoittui 100 metrin selkäuinnissa neljänneksi. Hän voitti 50 metrin selkäuinnin maailmanmestaruuden Budapestissa 2017 ajalla 24,35.
Bibi Khanumin moskeija

Bibi Khanumin moskeija.
Bibi Khanumin moskeija (uzb. Bibixonim masjidi, pers. ‏مسجد بی‌بی خانم‎, Masjed-e Bibi Khânom) on moskeija Samarkandissa, Uzbekistanissa. 1400-luvulla se oli yksi muslimimaailman suurimmista ja vaikuttavimmista moskeijoista, mutta se rapistui vuosien mittaan, ja 1900-luvun puolivälissä se oli pelkkä raunio. Suuret osat moskeijaa jälleenrakennettiin Neuvostoliiton kaudella, ja se on nyt yksi Samarkandin nähtävyyksistä.
Historia

Palattuaan sodastaan Delhin sulttaanikuntaa vastaan vuonna 1399, Timur Lenk päätti rakennuttaa valtavan moskeijan uuteen pääkaupunkiinsa Samarkandiin. Moskeija sai nimensä hänen puolisonsa Saray Mulk Khanumin mukaan ja se valmistui vuonna 1405.
Moskeijan valtava koko, nopea rakennustahti ja Timurin vaatimat muutokset johtivat ongelmiin rakenteiden kestävyyden kanssa. Huolimatta jälkikäteen tehdyistä vahvistuksista ja korjauksista, vain muutama vuosi moskeijan valmistumisen jälkeen sen kupolista alkoi putoilla tiiliä.
1500-luvn lopulla Abdullah Khan II, viimeinen shaibanidien dynastiaan kuulunut Buharan kaani, määräsi moskeijan korjaustyöt lopetettavaksi. Moskeija pysyi käytössä, kunnes Tilla-Korin moskeija Registanin aukiolla valmistui vuonna 1660. Tämän jälkeen Bibi Khanumin moskeija hylättiin ja se raunioitui vähitellen sään, tuulten ja maanjäristysten kourissa. Vuosisatojen kuluessa Samarkandin asukkaat ryöstivät raunioista rakennusmateriaalia, ja pääsisäänkäynnin sisempi holvikaari luhistui maanjäristyksessä vuonna 1897.
Neuvostoaikana 1900-luvun puolivälin jälkeen alettiin harkita mahdollisuutta rakentaa raunioitunut moskeija uudelleen, ja Uzbekistanin neuvostotasavallan johto aloitti korjaustyöt vuonna 1974. Restaurointi pääsi täyteen vauhtiin vasta 1990-luvulla Islom Karimovin valtakaudella. Karimov käytti runsaasti rahaa Timuridien dynastian aikaisten rakennusten kunnostamiseen ja restaurointiin osana hänen kansallismielistä kampanjaansa, jossa Timur Lenkistä tehtiin uzbekkien historiallinen sankari.
Karimovin aikana luhistumisvaarassa ollut pääkupoli tuettiin ja kunnostettiin, maanjäristyksessä sortunut pääsisäänkäynnin holvi rakennettiin uudestaan, sisäpihaa reunustaneiden ivaanien hajonneet kupolit jälleenrakennettiin, ja kadonneet tiilet ja keramiikkalaatat korvattiin uusilla. Restaurointi on kuitenkin herättänyt kritiikkiä historioitsijoissa ja arkkitehdeissä: esimerkiksi muureja on rakennettu alkuperäistä korkeammiksi, ja moskeijan seinien laatoituksessa on käytetty nykyaikaisia kuvioita jotka vain matkivat keskiaikaisia malleja.
Arkkitehtuuri

Bibi Khanumin moskeija on suuresta koostaan huolimatta arkkitehtuuriltaan enimmäkseen konventionaalinen. Se tarkoitettiin ns. perjantaimoskeijaksi, jonka kolmeen kupolikattoiseen saliin, sisäpihalle ja gallerioihin mahtuisi koko Samarkandin miespuolinen väestö perjantain keskipäivän rukouksen ajaksi.
Moskeijan pohjakaava on nelikulmainen, 167 m pitkä ja 109 m leveä, ja suunnattu koillisesta lounaaseen niin että mihrab osoittaa asiaankuuluvasti Mekkaan päin. Moskeijan sisäpihaa reunustaa kaksi kupolikattoista ivaania, ja pihan perällä on toinen portaali ja sen rukoussali, jota kattaa 40 metrin korkuinen kupoli. Aiemmin sisäpihaa reunustivat marmoripylväiden ja tiiliholvien kannattamat galleriat, joista on nykyään jäljellä enää rippeet.
Moskeijan ulkonurkissa olleet neljä minareettia on restauroitu. Pääsisäänkäyntiä ja rukoussalin sisäänkäyntiä reunustaneiden minareettien jälleenrakentaminen on kesken.
Kuvia

Yleisnäkymä
Moskeijan läntinen ivaani.
Pohjoinen ivaani.
Bibi Khanumin mausoleumi moskeijan edustalla.
Aiheesta muualla

Wikimedia Commonsissa on kuvia tai muita tiedostoja aiheesta .
Bibi Khanum Mosque,
Kufilaista kalligrafiaa Bibi Khanumin moskeijan seinistä.
Sergei Prokudin-Gorskin värivalokuva Bibi Khanumin raunioista vuosien 1905 ja 1915 väliltä.
3d-malli Bibi Khanumin moskeijasta.
Butyrkan vankila

Butyrkan vankila
Butyrkan vankila sijaitsee Moskovassa. Se on perustettu Venäjän keisarikunnan aikana. Neuvostoliiton aikana sitä laajennettiin useilla lisärakennuksilla. Vuonna 1945 Butyrkan vankilassa oli 27 000 vankipaikkaa.
Oikeusrealismi

Oikeusrealismi on oikeusteorian ja -filosofian suuntaus, jonka mukaan oikeuden luonne voidaan ymmärtää parhaiten analysoimalla tuomioistuinten ja kansalaisten tekoja. Oikeusrealismi kattaa joukon erilaisia lähestymistapoja oikeuteen, joille kaikille on yhteistä oikeuden määrittely sosiologisena, empiirisenä tai tosiasiallisena ilmiönä. Oikeusrealismi jakaa oikeuspositivismin kanssa käsityksen siitä, että oikeus perustuu tahdonvaltaisiin päätöksiin, ja sitä voi täten pitää eräänlaisena positiivisen oikeusajattelun muotona, mutta oikeusrealistit poikkeavat oikeuspositivisteista siinä, että heidän mukaansa oikeus koostuu vain niistä oikeusnormeista, jotka tuomioistuimet ja muut lakia soveltavat viranomaiset panevat tehokkaalla tavalla täytäntöön. Oikeusrealismin mukaan oikeutta tulee siis tutkia sellaisena kuin se on, eikä niinkään sellaisena kuin sen pitäisi olla.
Oikeusrealismi jaetaan usein amerikkalaiseen oikeusrealismiin ja skandinaaviseen oikeusrealismiin. Näiden kahden koulukunnan käsityksillä oikeudesta ja oikeustieteestä on monia yhtymäkohtia, mutta niiden erona on etenkin skandinaavisen oikeusrealismin vahvempi tukeutuminen perinteiseen oikeustieteeseen.
Oikeusrealismin vaikutusta länsimaiseen oikeusajatteluun ilmentävät esimerkiksi yhteiskunnallisten tavoitteiden ja vaikutusten korostuminen lainsäädännössä ja lainvalmistelussa sekä tavoitteellisuuden korostuminen oikeudellisessa ratkaisutoiminnassa. Se on myös vaikuttanut oikeuden yleistieteisiin, kuten oikeussosiologiaan ja oikeustaloustieteeseen, ja Critical legal studies -liikkeeseen.
Varhaiset oikeusrealistiset suuntaukset

Länsimaissa kehittyi 1800-luvun jälkipuolella ja 1900-luvun alkupuolella useita oikeuden yhteiskunnallista ulotuvuutta painottavia suuntauksia vastareaktiona 1800-luvulla hallitsevaan asemaan noussutta oikeuspositivismia kohtaan. Tätä varhaista oikeusrealismia edustivat esimerkiksi Saksassa intressilainoppi ja vapaaoikeudellinen koulukunta ja Ranskassa François Gény.
Varhaiset oikeusrealistiset suuntaukset > Intressilainoppi

Intressilainoppi (saks. Zwecktheorie) syntyi Saksassa 1800-luvun jälkipuolella vastareaktiona oikeuspositivistiselle käsitelainopille. Suuntauksen perusti Rudolf von Jheringiä, joka oli alunperin käsitelainopin merkittävä edustaja mutta myöhemmin kääntyi sen kriitikoksi, ja sen myöhempiin edustajiin kuuluu esimerkiksi Philip Heck. Käsitelainopin lisäksi intressilainoppi myös reagoi yhteiskunnan teollistumiseen. Intressilainoppi korosti kaiken oikeudellisen sääntelyn tavoitteellisuutta. Sen mukaan oikeudellisessa päätöksenteossa on aina viime kädessä kyse yhteiskunnallisten intressien yhteensovittamisesta, minkä vuoksi siinä on väistämättä tukeuduttava ulko-oikeudellisiin, poliittis-moraalisiin argumentteihin. Oikeuden tutkiminen ja ymmärtäminen edellyttää siis lainsäätäjän kyseessä olevalla oikeussäännöllä tavoittelemien yhteiskunnallisten päämäärien ja tavoitteiden eli oikeussäännön sosiaalisen funktion huomioimista.
Varhaiset oikeusrealistiset suuntaukset > Vapaaoikeudellinen koulukunta

Vapaaoikeudellinen koulukunta kehittyi Saksassa 1900-luvun alussa, ja se jatkoi käsitelainopin kritiikkiä. Suuntauksen edustajiin kuuluivat esimerkiksi Eugen Ehrlich, Hermann Kantorowicz, Oskar von Bülow ja Hermann Isay. Vapaaoikeudellisen koulukunnan mukaan tuomarin ei tule ratkaisutoiminnassaan pitäytyä vain kirjalliseen lakiin vaan tukeutua myös oikeussosiologiseen tietoon, yhteiskunnallisiin ja taloudellisiin tekijöihin sekä yhteisössä vallitseviin oikeudellisiin ja eettisiin vakaumuksin. Oikeutta ei pidetty muodollisena, suljettuna järjestelmänä vaan avoimena ja jatkuvasti kehittyvänä "elävänä oikeutena".
Amerikkalainen oikeusrealismi

Amerikkalainen oikeusrealismi kehittyi Yhdysvalloissa 1800- ja 1900-luvun taitteessa vastareaktiona amerikkalaisen Christopher Columbus Langdellin 1800-luvulla kehittelemälle formalistiselle oikeusajattelulle, jossa korostettiin yleisten oikeudellisten periaatteiden johtamista loogisesti ennakkotapauksista. Amerikkalaisen oikeusrealismin on katsottu saaneen vaikutteita William Jamesin ja John Deweyn edustamasta pragmatistisesta filosofiasta ja saksalaisesta vapaaoikeuskoulusta. Suuntauksen varhaisiin, 1800- ja 1900-luvun vaihteessa vaikuttaneisiin edustajiin kuuluvat etenkin Oliver Wendell Holmes, Roscoe Pound, John Chipman Gray ja Benjamin Cardozo, kun taas myöhempiin, 1900-luvun alkupuolella vaikuttaneisiin edustajiin kuuluvat esimerkiksi Karl Llewellyn, Jerome Frank, Walter Wheeler Cook ja Felix S. Cohen.
Amerikkalainen oikeusrealismi korostaa tuomioistuinten ja viranomaisten tosiasiallisen ratkaisutoiminnan tarkkailua pelkkien lainsäätäjän asettamien "paperisääntöjen" sijaan. Oikeustieteen tehtävänä on laatia ennusteita ratkaisutoiminnasta, kun taas oikeussäännöillä on merkitystä vain siinä määrin kuin niitä voidaan käyttää näiden ennusteiden laatimiseen. Amerikkalainen oikeusrealismi korostaa tuomareiden tosiasiallisen päätöksenteon tutkimista, jossa lainsäätäjän asettamilla oikeussäännöillä oli enintään ohjeellinen merkitys. Tässä amerikkalaisten oikeusrealistien, etenkin myöhempien edustajien, ajattelulle on ominaista sääntö-skeptisismiä (eng. rule scepticism). Ratkaisuissa julki lausuttujen oikeudellisten perusteiden ajatellaan yleensä olevan vain ratkaisun jälkikäteisiä fasadiperusteluja, kun taas ratkaisun todelliset perusteet liittyvät esimerkiksi tuomarien henkilökohtaisiin ominaisuuksiin, ideologisiin preferensseihin ja intuitiivisiin tunteisiin. Amerikkalaisen oikeusrealismin mukaan oikeus ei ole abstrakti sääntö- ja käsitejärjestelmä, vaan vallankäytön väline, jolla on aina käytännölliset päämäärät ja jota oikeudelliset toimijat jatkuvasti kehittelevät. Amerikkalainen oikeusrealismi korostaa myös oikeuden empiiristä, yhteiskuntatieteellistä tutkimusta niin ratkaisutoiminnan ennustamisessa kuin sen yhteiskunnallisten vaikutusten arvioimisessa.
Amerikkalainen oikeusrealismi jaetaan joskus sosiologiseen oikeustieteeseen ja varsinaiseen oikeusrealismiin, mutta näitä termejä käytetään ristiriitaisesti suomalaisessa oikeuskirjallisuudessa.
Skandinaavinen oikeusrealismi

Skandinaavinen oikeusrealismi eli Uppsalan koulukunta kehittyi Ruotsissa, Tanskassa ja Norjassa 1920-luvulla. Se pohjautui Axel Hägerströmin filosofiaan, jonka mukaan metafyysiset arvoarvostelmat, kuten esimerkiksi kaikki oikeuksia koskevat väitteet, ovat ilman semanttista referenssiä ulkoisessa todellisuudessa eli ne eivät viittaa mihinkään olemassa olevaan todellisuuden ilmiöön. Skandinaavinen oikeusrealismi pyrkii tekemään oikeustieteestä positivistis-empiristisen tiedekäsityksen mukaista irrottamalla se kaikenlaisesta tällaisesta metafysiikasta, johon perinteinen lainoppi on syyllistynyt. Väitteet oikeuksista ja velvollisuuksista pyritään usein palauttamaan väitteiksi lingvistis-mentaalisista tosiasioista.
Skandinaavisen oikeusrealismin merkittävimpänä edustajana pidetään tanskalaista Alf Rossia. Sen muihin edustajiin kuuluvat esimerkiksi Vilhelm Lundstedt, Karl Olivecrona, Knud Illum ja Peter Olof Ekelöf.
Centauri

Centauri tarkoittaa muun muassa seuraavia:
Sid Meier's Alpha Centauri, tähti
Sid Meier's Alpha Centauri, tietokonepeli
Omega Centauri, tähtijoukko
Delta Centauri, tähtikuvio
Centennial Place

| Centennial Place |
| --- | --- |
 Centennial Place
Tiedot
Sijainti:  Calgary, Kanada
Avajaiset:  2010
Käyttötarkoitus:  toimistorakennus
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Centennial Place on Calgaryssä Kanadassa sijaitseva kahden pilvenpiirtäjän muodostama rakennuskokonaisuus. Sen rakennukset ovat 183 ja 118 metriä korkeat. Molemmat niistä valmistuivat vuonna 2010, ja ne ovat toimistokäytössä.
Bujumburan provinssi

| Bujumburan provinssi Province de Bujumbura |
| --- | --- |
 Sijainti Burundin kartalla. Kartta vanhentunut; keväällä 2015 maakunnan eteläisimmät 2 kuntaa liitetty uuteen, eteläpuolelle perustettuun Rumongen provinssiin.
 Koordinaatit: 3.3455°S, 29.4839°E 
Hallinto:  
 – hallinnollinen keskus:  Isale (Isare; 4 977 as., 2008)
Pinta-ala  ():  959 km²
Väkiluku (2013)  ():  650 274
Lyhenteet:  
 – ISO 3166:  BI-BL
Bujumburan provinssi (ransk. Province de Bujumbura, englanniksi Bujumbura Rural) on yksi Burundin 18 provinssista, ja se sijaitsee Länsi-Burundissa.
Bujumburan provinssi rajoittuu lännessä Tanganjikajärveen, Bujumburan kaupunkiin ja Kongon demokraattiseen tasavaltaan, pohjoisessa Bubanzan provinssiin, koillisessa Muramvyan provinssiin, idässä Mwaron provinssiin, kaakossa Bururin provinssiin ja  etelässä Rumongen provinssiin.
Maakunnan pinta-ala on 959 km². Asukasluku on kehittynyt seuraavasti: 292 577 (VL1979), 316 000 (VL 1990) ja 464 818 (555 933; (VL2008). Vuonna 2013 maakunnassa arvioitiin asuvan 650 274 ihmistä.
Burundin entinen presidentti Cyprien Ntaryamira on kotoisin tästä provinssista. Vuonna 1998 Bujumburan käsittävä maakunta jaettiin kahtia Bujumburan provinssiin ja maakunnan aseman omaavaan Bujumburan kaupunkiin. Keväällä 2015 kaksi maakunnan eteläistä kuntaa (Bugarama ja Muhuta) liitettiin osaksi uutta Rumongen provinssia. Samassa säädöksessä Bujumburan maakunnan hallintokeskuksen todettiin olevan Isalen pikkukaupunki (4 977 as., VL2008) (Isare).
Kunnat

Bujumburan provinssi jakautuu aluehallinnon toisella tasolla 9 kuntaan:
Isale
Kabezi
Kanyosha
Mubimbi
Mugongomanga
Mukike
Mutambu
Mutimbuzi
Nyabiraba
Buharestskajan metroasema

| Buharestskaja> Бухарестская |
| --- | --- |

 Pietarin metro 
Perustiedot
Metrolinjat:  Frunzen–Primorjen linja
Paikkakunta:  Pietari, Venäjä
Avattu:  28. joulukuuta 2012
Rakenne
Tyyppi:  tunneliasema
Buharestskaja (ven. Бухарестская) on yksi Pietarin metron asemista. Se avattiin 28. joulukuuta 2012.
Cage Warriors

| Cage Warriors |
| --- | --- |
Yritysmuoto:  yksityinen
Perustettu:  2001
Perustaja:  Dougie Truman
Kotipaikka:  Lontoo, Englanti
Toimiala:  vapaaotteluiden mainostus
Omistaja:  Graham Boylan
Kotisivu:  cagewarriors.com
Infobox OKVirheellinen NIMI-arvo: 
Cage Warriors Fighting Championship, lyhyesti CWFC on englantilainen vapaaottelujärjestö, jonka perustettiin 2001. Sen ensimmäinen tapahtuma CWFC 1: Armageddon pidettiin 27. heinäkuuta 2002. [lähde? ]
Hallitsevat mestarit

| Painoluokka | Mestari | Päivämäärä | Puolustetut ottelut |
| --- | --- | --- | --- |
| Raskassarja | avoin |  |  |
| Kevyt raskassarja | avoin |  |  |
| Keskisarja |  Jack Hermansson | 8. kesäkuuta 2014 | 1 |
| Välisarja | avoin |  |  |
| Kevytsarja |  Stevie Ray |  |  |
| Höyhensarja |  Alex Enlund |  |  |
| Kääpiösarja |  Toni Tauru | 13. syyskuuta 2014 | 0 |
| Naisten kärpässarja | avoin |  |  |
| Kärpässarja | avoin |  |  |
Tunnettuja ottelijoita

Gegard Mousasi
Antônio Silva
Scott Askham
Michael Bisping
Dan Hardy
Conor McGregor
Joanna Jędrzejczyk
Dennis Siver
Martin Kampmann
Between 1&2

| Between 1&2 Twice |
| --- | --- | --- |

Digitaalisen julkaisun kansikuva
EP-levyn tiedot
 Studio : JYPE Studios
 Julkaistu: 26. elokuuta 2022
 Formaatti: CD, digitaalinen lataus
 Tyylilaji: K-pop
 Kesto: 22.07
 Levy-yhtiö: JYP Entertainment, Republic Records
Twicen muut julkaisut
| Celebrate 2022 | Between 1&2 2022 | Ready to Be 2023 |
Singlet albumilta Between 1&2
 ”Talk That Talk” Julkaistu: 26. elokuuta 2022
Between 1&2 on eteläkorealaisen tyttöyhtye Twicen yhdestoista EP, joka julkaistiin 26. elokuuta 2022. EP sisältää seitsemän kappaletta mukaan lukien singlen ”Talk That Talk”, josta on julkaistu myös musiikkivideo.
Tuottaminen

EP:llä on seitsemän kappaletta, joista neljä ovat sanoittaneet Chaeyoung, Jihyo ja Dahyun. Dahyun on sanoittanut kappaleen ”Gone” ja ”When We Were Kids”, Chaeyoung kappaleen ”Basics” ja Jihyo on sanoittanut ja osallistunut kappaleen ”Trouble” sävellykseen.
EP:n nimi viittaa yhtyeen ja fanien väliseen yhteyteen. EP:n konseptissa on Y2k-teema, jonka musiikki ja tyyli muistuttaa vuodesta 2000.
Kaupallinen menestys

Elokuun 25. päivä uutisoitiin, että EP:n ennakkotilaukset olivat ylittäneet miljoonan kappaleen määrän. Hanteo-listan mukaan EP on tehnyt yhtyeen ensimmäisen päivän myyntiennätyksen 288 836 kappaleen myynnillä. Hanteo-listan mukaan EP myi 532 622 kappaletta ensimmäisellä viikolla. Circle Chartin mukaan EP on myynyt 995 614 kappaletta. EP nousi Oriconin digitaalisten albumien listalla sijalle neljä julkaisuviikolla. EP nousi Billboard Japanin Hot Albums -listalla sijalle 10 julkaisuviikolla. EP nousi Billboard 200 -listalla sijalle kolme 94 000 kappaleen myynnillä. EP nousi myös Billboardin World Albums -listan ensimmäiselle sijalle. Circle Chartin mukaan EP on saanut miljoonan myynnin sertifikaatin 6. lokakuuta 2022.
Vastaanotto

NME:n arvostelussa sanotaan EP:n katsovan yhtyeen kasvua kiintymyksellä ja ylpeydellä. Sanoitukset ovat itsevarmempia ja töyssyistä huolimatta EP päättyy optimisesti. ”Talk That Talk” on tyyliltään retropoppia, ”Queen of Hearts” -kappaleessa on vahva viittaus pop-rockiin, ”Trouble” viittaa 2010-luvun dance-popiin ja kappaleessa ”Gone” on elektro-poppia.
Kappaleet

| Between 1&2 |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Sävel | Sovitus | Kesto |  |  |  |  |
| 1. | Talk That Talk | Danke | Lee Woo-min "Collapsedone", Mrch | Collapsedone, Mrch | 2.57 |  |  |  |  |
| 2. | Queen of Hearts | Greg Bonnick, Hayden Chapman, Kyler Niko, Paulina Cerrilla | Bonnick, Chapman, Cerrilla, Niko | LDN Noise | 3.06 |  |  |  |  |
| 3. | Basics | Chaeyoung | Barry Cohen, Gray Trainer, Kelsey Klingensmith, Musikality | Gingerbread, Tainer | 2.56 |  |  |  |  |
| 4. | Trouble | Jihyo | Chan's, Darm, Earattack. Jihyo, JJean, Justin Reinstein | Chan's, Earattack, Reinstein | 3.35 |  |  |  |  |
| 5. | Brave | Jo Yoon-kyung, Lee Seu-ran, No Ju-han, Slow Rabbit | Jonna Hall, Lindgren. Louise Frick Sveen, Maria Marcus, Melanie Fontana, Niko, Pau, Slow Rabbit | Slow Rabbit | 3.09 |  |  |  |  |
| 6. | Gone | Dahyun | Ella McMahon, Natalie Dunn, Shakka Philip, Yannick Rastogi, Zacharie Raymond | Banx & Ranx | 3.15 |  |  |  |  |
| 7. | When We Were Kids | Dahyun | Christian Fast, Johannes Willinder, Malin Johansson | Fast, Johansson, Willinder | 3.09 |  |  |  |  |
|  |  |  |  |  | 22.07 |  |  |  |  |
Arvostelut

AllMusic:
NME:
Cagiva Mito

Cagiva Mito Evolution
Cagiva Mito on urheilullinen italialainen kevytmoottoripyörä. Ylläpitokuluiltaan pyörä on huomattavasti peruskäyttöön suunnattuja, 4-tahtisia kevytmoottoripyöriä kalliimpi.
Mitossa on 125-kuutioinen kaksitahtimoottori, joka tuottaa kuristamattomana yli 30 
hevosvoimaa.
Mitoa on tuotu Suomeen vuodesta 1989 alkaen.
Tekniset tiedot

Moottori: 1-syl., 2-tahti, nestejäähdytys, 124, 63cc, pa-säädin
Puristussuhde: 7,4:1
Polttoainesyöttö: Dell'Orto PHBH28 RD / SP525-mallissa Dell'Orto VHST 28
Vaihteet: Evo 1 malleissa 7 ja uudemmissa 6.
Kytkin: Märkä monilevy
Käynnistys: Sähkö
Runko: Alumiinipalkki, "banaani"-takahaarukka
Eturengas: 110/70-ZR17
Takarengas: 150/60-ZR17
Etujarru: 320 mm levy, 4-mäntä-satula (Brembo)
Takajarru: 230 mm levy, 2-mäntä-satula (Brembo)
Jousitus edessä: Marzocchi 40 mm USD (120 mm joustolla)
Jousitus takana: Sachs progressiivinen mono
Istuinkorkeus: 760 mm
Kuivapaino: 129 kg
Paino ajokunnossa: n. 140 kg
Polttoainesäiliö: 14 l
Kulutus: 5,5 l/100km
Huipputeho/vääntö: (kuristettu) n. 11 kW(riippuen vuosimallista) / 13 Nm
Huipputeho/vääntö: (kuristamaton) n. 30-35,5 hv vuosimallista riippuen. / 21 Nm
Huippunopeus: (kuristettu) n. 130 km/h
Huippunopeus: (kuristamaton) n. 160 km/h
Aiheesta muualla

Kotimaan kuvia Mitosta (Arkistoitu – Internet Archive)
Kuvia Mitosta ympäri maailman (Arkistoitu – Internet Archive)
Virallinen Cagiva-sivusto (Arkistoitu – Internet Archive)
(Kevyt)moottoripyöräfoorumi
http://www.mpmaailma.fi/moottoripyora/cagiva/mito-125/2013 (Arkistoitu – Internet Archive)
Centaurus X-3

| Centaurus X-3 |
| --- | --- |
Muut designaatiot:  V779 Cen, 1RXS J112115.4-603725, 4U 1118-60, AAVSO 1116-60
Fyysiset ominaisuudet
Näennäinen kirkkaus:  +13,25 mv
Valovoima:  316 000 (Krzeminskin tähti) aurinkoa
Spektriluokka:  O6-7 II-III (Krzeminskin tähti)
Lämpötila:  39 000 (Krzeminskin tähti) K
Massa:  1,21 ± 0,21 20,5±0,7 (Krzeminskin tähti) M☉
Säde:  12 (Krzeminskin tähti) R☉
Astrometriset ominaisuudet
Tähdistö:  Kentauri
Rektaskensio (J2000):  11h 21m 15,78s
Deklinaatio (J2000):  –60° 37′ 22,7″
Etäisyys:  18,6 ± 4,9 kilovalovuotta (5,7 ± 1,5 kiloparsekia)
Centaurus X-3 (4U 1118-60) on röntgenpulsari, jonka jaksonaika on 4,84 sekuntia. Se oli ensimmäinen havaittu röntgenpulsari ja kolmas röntgensäteilyn lähde Kentaurin tähdistössä. Se on kaksoistähtijärjestelmä joka koostuu neutronitähdestä joka kiertää massiivista O-tyypin ylijättiläistä joka on nimettu Krzeminskin tähdeksi (V779 Cen) sen löytäjän Wojciech Krzemińskin mukaan. Röntgensäteily johtuu neutronitähteen saapuvasta Krzeminskin tähden massavirrasta.
Kaksoistähtijärjestelmän optisen komponentin eli Krzeminskin tähden massa on 20,5±0,7 Auringon massaa (M☉), mikä on lähes 15 kertaa suurempi kuin järjestelmän neutronitähdellä. Krzeminskin tähden säde on 12 Auringon sädettä (R☉) ja sen spektrityyppi on O6-7 II-III.
Käännös suomeksi